Ironi Kasih

Ironi Kasih merupakan sebuah siri drama televisyen Malaysia 2020 arahan Nazir Jamaludin, dibintangi oleh Intan Najuwa, Aqasha dan Intan Ladyana. Siri ini memulakan tayangan perdana di Slot Akasia TV3 bermula 2 April 2020  menggantikan Seindah Tujuh Warna Pelangi.

Siri ini boleh didapati melalui penstriman dalam talian di saluran YouTube rasmi TV3.

Sinopsis 
Mengisahkan Kasih Ariana (Intan Najuwa) yang hidup sebatang kara selepas kehilangan ibu dan kakaknya. Tragedi yang menimpa kakaknya Suri telah meninggalkan kesan yang begitu mendalam di hati Kasih. Kasih memulakan hidup baru di bandar. Pada awalnya Kasih bekerja sebagai pembantu pengurusan di firma arkitek milik Johan (Aqasha), tetapi dia telah dipujuk oleh Emilia (Intan Ladyana) untuk menjadi pengasuh kepada Danish (Isaac Iman), anak tunggal Johan dan isterinya, Emilia. Emilia begitu taksub akan kerjaya sehingga tidak mempunyai masa untuk menguruskan keluarga. Johan pada mulanya tidak bersetuju dengan permintaan Emilia.

Akhirnya, Johan terpaksa menuruti juga apabila Kasih sendiri menerima tawaran pekerjaan itu. Kasih bersetuju memandangkan dia ditawarkan gaji yang lumayan dan mendapat tempat tinggal. Kasih menjalankan tugasnya dengan baik sehinggakan Danish menjadi sangat rapat dengannya. Johan pula sering pulang untuk makan tengahari di rumah kerana amat sukakan masakan Kasih.

Mereka menjadi semakin mesra. Bahkan, Mak Salmah (Fauziah Ahmad Daud) iaitu ibu kepada Johan amat menyukai Kasih dan sering membanding-bandingkan kelebihan Kasih yang baginya lebih baik daripada Emilia. Emilia bukannya tidak sedar akan semua ini tetapi dia berfikiran terbuka. Emilia optimis bahawa Johan tidak akan curang padanya lebih-lebih lagi dengan pengasuh yang tidak setanding dengannya.

Namun hubungan di antara Johan dan Emilia mulai retak apabila Emilia sering meluangkan masa bersama rakan kongsinya, Megat (Fizz Fairuz). Kemuncaknya apabila pada suatu malam, Johan mengamuk apabila mendapat tahu Emilia dan Megat telah ditangkap berkhalwat. Kejadian ini menyebabkan mereka suami isteri bertikam lidah, sehinggakan Emilia telah mendesak Johan untuk menceraikannya. Johan yang rasa tercabar terus menceraikan Emilia bersaksikan Kasih dan Danish. Kasih amat gembira di atas penceraian Johan dan Emilia. Kini dia telah berjaya bernikah dengan Johan.

Kasih mula buat perangai  tapi dia tetap mempedulikan Danish tetapi sering menyakitkan hati Johan. Johan terkejut dengan perubahan sikap Kasih. Kasih akhirnya membongkar rahsia bahawa segala yang terjadi telah dirancang dari awal. Kasih hadir ke dalam hidup Johan dengan tujuan untuk membalas dendam di atas kematian kakaknya Suri. Suri meninggal dunia akibat dilanggar lari dan kematiannya dalam keadaan berbadan dua tanpa berkahwin telah membuatkan ibunya terkejut sehingga meninggal akibat sakit jantung. Apakah sebenarnya kaitan kematian Suri dengan Johan?  Bagaimanakah Johan berhadapan dengan Kasih yang kini hanya berdendam kepadanya?

Pelakon

Pelakon utama
 Intan Najuwa sebagai Kasih Ariana
 Aqasha sebagai Johan

Pelakon pembantu
 Intan Ladyana sebagai Emilia
 Fizz Fairuz sebagai Megat
 Afifah Nasir sebagai Maira

Pelakon sampingan
 Nik Isaac Iman sebagai Danish
 Nadia Mustafar sebagai Latisya
 Ramona Zamzam sebagai Suri
 Syafi Tee sebagai Kamil
 Sarah Malisa sebagai Eka
 Zulkifli Salleh sebagai Pak Salim
 Farah Wahida Zainuddin sebagai Khaleeda
 Fauziah Ahmad Daud sebagai Mak Salmah

Runut bunyi
 "Sembah" - Naim Daniel
 "Serpihan Jiwa" - Fidz

Rujukan

Drama Melayu 2020
Rancangan TV3